
_START_ARTICLE_
Saratovreservoiret
_START_SECTION_
Reservoiret
_START_PARAGRAPH_
Reservoiret er skabt af dæmningen af Saratovskaja vandkraftværk (tidligere Leninskogo komsomola vandkraftværk), der ligger ved byen Balakovo i Saratov oblast. Reservoiret blev fyldt i 1967-1968._NEWLINE_Som følge af oprettelsen af Saratovreservoiret blev 116.000 ha jord oversvømmet. Beboerne fra 90 bosættelser og syv byer blev flyttet før oversvømmelserne, ligsom 8379 bygninger er blevet flyttet. I alt blev 28.000 menesker flyttet
_START_SECTION_
Saratovskaja vandkraftværk
_START_PARAGRAPH_
Vandkraftværket er et af Europas største og blev bygget i årene 1956–1971 som Lenin Komsomol Saratov Vandkraftværk. Det ligger mellem Kujbysjevskojereservoiret opstrøms mod nord og Volgogradreservoiret nedstrøms mod syd._NEWLINE_Kraftværket leverer kraft til industrierne langs Volga, samt strøm og oversvømmelsesbeskyttelse for byen Saratov. Saratov-værket har en installeret effekt på 1 360 MW fordelt på 24 generatorer. Produktionen er på 5,35 TWh årlig i gennemsnit.